Könnigrisch va Tungning

Dat Könnigrisch va Tungning woch d ischde Han Chinesisch Rejiirung, di Taiwan rejiird had. Dat woch tösche 1661 un 1683. Öt woch ö Vöör-Ming-Dünasti-Könnigrisch un dörch Koxinga jejründ woode, nodäm d Machd van d Ming-Dünasti dörch d Manchu beend woode woch. Koxinga woch dr Jong van önö vreuere Pirat, dä sisch zu önö Ming Dünasti Jötreue jemaad hod; hä hoffde, dat hä sing Soldate no Taiwan schecke kutt un brudde öt als Statiun, öm China op dr Kontinent vöör d Ming Dünasti zöröck z jöwänne.

 Naam 
Dat Könnigrisch va Tungning (t=東寧王國 |s=东宁王国) weed och manchmol öt Könnigrisch va Zheng (t=鄭氏王朝 |s=郑氏王朝) jenannd. Angere spräche van öt Könnigrisch va Yanping (延平王國). Dr Admiral Koxinga nannd Taiwan Tungtu övv Dongdu. Em Weste wood öt öt Könnigrisch va Taiwan jenannd,Kerr, George H. (1945) "Formosa: Island Frontier" Far Eastern Survey 14(7):  pp. 80-85, p. 81 un d Zitt van di Rejiirung hosch Koxinga Dünasti."Historical and Legal Aspects of the International Status of Taiwan (Formosa)" WUFI

 Va Vreuer 

Em Joohr 1661 erzwong Koxinga ön Landung ä Luerhmen (t=鹿耳門 |s=鹿耳门), Taiwan. Ä winnijer als 1 Joohr besatz hä Fort Zeelandia un handelnde önö Vordrach met Frederick Coyett us, dr Juvernör va Taiwan."Koxinga-Dutch Treaty (1662)" Appendix 1 to Bullard, Monte R. (unpub.) Strait Talk: Avoiding a Nuclear War Between the U.S. and China over Taiwan Monterey Institute of International Studies D Holländer övverjovve d Fästung un leede all Saache van d Holländische Ostindie Jesellschaff zöröck. Em Jäjezoch kutte all d holländische Offizeere, Soldate un Prevatpersune zösamme aavträcke un met hön Saache no Batavia jo. Domet jänge 38 Joohr holländische Kolonialzitt op Taiwan z Äng. Koxinga sorchde dovör, dat Taiwan zo önö Stötzpunkt vöör Anti-Qing-Dünasti-Vrönde usjebouwd wood, di öt ongerstötzde, di Ming Dünasti wärm an d Machd z bränge.

Em Joohr 1662, em Alder va 39, storv Koxinga a Malaria. Öt wood vorzalld, dat hä an önö Schwächanvall storv, als hä ervoohr, dat singe Papp onger d Qing Dünasti jestorve woch. Singe Jong Zheng Jing wood singe Nachfoljer als Häär övver Taiwan. Hä hod dr Titel Prinz va Yanping.

En d näkßde 19 Joohr vorsood Zheng Jing vöör d Lüüh em Land z sorje un braad öt Militär em land wärm ä Ordnung. Rejelmäßisch joov öt Jöspräche met dr Övvischde van Kangxi van d Qing Dünasti va China dörch Botschafter. Onger dr Drock van d Qing Dünasti vorsood Zheng Jing d Insele Xiamen, Quemoy un Pescadores zöröck z jewänne, di hä em Laufe van d Joohr vorloore hod. Dat loch an d schlääte Ussröstung van sing Armee. Beij kläng Kämpf (Revolte) jreff Zheng Jing en d Rejiun va Fujian a. Hä krääd s ävver drövver un mood sisch no Taiwan zöröckträcke, wo hä öt sisch beij Wing un Vraue jott jo leed, bes hä bald dono storv. No singe Duud zrsträdde sisch sing Jenerale un Menestr un deelde sisch ä 2 Jruppe op, jedde ongerstötzde enne va sing Sööhn. Am Äng wood Zheng Keshuang, dä mä 12 Joohr ald woch, neue Könnig.

Em Joohr 1683, dat heechd no d Schlacht va Penghu, joov Zheng Keshuang öt Dränge van d Qing no un joov op. Si Könnigrisch jäng en d Qing Dünasti op un wood ö Deel van d Fjian Provinz.

 Öt Ärve 
Dat Könnigrisch va Tungning joov öt övver 20 Joohr, ävver dörch di ähnliche Situatiun met d politische Situatiun va Taiwan had öt och hü noch sümbolische Wäät.

Nodem dr Chinesische Bürjerkresch em Joohr 1949 vorloore jäng un sisch d Republik va China onger Kuomintang no Taiwan zöröcktrock, bleed op öt chinesische Hauptland mä d Kommunestische Partei övverisch, di spiir d Volksrepublek va China ussreef. Övver d näkßde Jaahrzeehnde bleed Taiwan nüüß angisch övverisch, als dono z streebe, op öt Vassland zöröck z komme und at mä dodörch, da töt Insele en d Nööde em Besetz held. Taiwan krääd ön Demokrati un es net länger dorop us, China z erobere. Trotzdem bleed d politische un öt Jebiid bötreffende Eenijung bes hü us. Watt dat ajeed, vängd mo wärm d Parallele zo d Situatiun va Quing/Koxinga un China/Taiwan.

D chinesiche Nationalpartei Kuomingtang va Taiwan had sisch op d Ziile va Koxinga jehalde, dat heechd z. B., Taiwan wood ön Statiun, öm d Rejiirung van China op öt Vassland weerher z stelle. Dat läuvd jönau, wi s sisch als Vorteidijer van d Republik va China un Taiwan bötrachde.

Taiwan soll ön Statiun se, öm no China zöröck z komme. D Volksrepublik va China had mä em Oohr, dat Koxinga Taiwan van d Holländer bövreide un domet öt Moddeland holp. Dat Koxinga d Rejiirung va China stürze woohl, weed van d Chinese jäähr övversee.

 Quelle 

Saachjrupp:Asie
Saachjrupp:Historie
Saachjrupp:Wikipedia:Övversätzung van d Wääch